**N Á V R H**

**Z M L U V A č.: /2020**

**r á m c o v á d o h o d a  n a  p o s k y t o v a n i e s l u ž b y**

uzavretá podľa § 269 ods. 2 Obchodného zákonníka v platnom znení

(ďalej len „rámcová dohoda“)

medzi zmluvnými stranami

Objednávateľ: Mestská časť Bratislava–Petržalka

Sídlo: Kutlíkova 17, 852 12 Bratislava

V zastúpení: Ing. Ján Hrčka, starosta

IČO: 00 603 201

DIČ: 2020936643

Bankové spojenie: Prima Banka Slovensko, a.s.

IBAN: SK41 5600 0000 0018 0059  9001

(ďalej len „objednávateľ“)

a

Poskytovateľ:

Sídlo:

Zastúpený:

IČO:

DIČ:

IČ DPH:

Bankové spojenie:

IBAN:

Zapísaný v registri

(ďalej len „poskytovateľ“)

(objednávateľ a poskytovateľ ďalej ako „zmluvné strany“)

**Preambula**

Táto rámcová dohoda sa uzatvára v súlade s výsledkom verejného obstarávania podľa zákona č. 343/2015 Z. z. o verejnom obstarávaní a o zmene a doplnení niektorých zákonov.

Článok I.

**Predmet rámcovej dohody**

1. Predmetom tejto rámcovej dohody je plnenie záväzku poskytovateľa poskytovať pre objednávateľa údržbu zelene v areáloch základných a materských škôl v správe mestskej časti Bratislava – Petržalka (ďalej len „areál“ alebo „areály“) na základe potvrdených objednávok podľa čl. II. tejto rámcovej dohody, počas vegetačného obdobia, pozostávajúcich z orezávania drevín pomocou výškovej alebo stromolezeckej techniky v súlade so zákonom NR SR č. 17/1992 Zb. o životnom prostredí v znení neskorších predpisov, zákonom NR SR č. 543/2002 Z. z. o ochrane prírody a krajiny v znení neskorších predpisov, vyhlášky MŽP SR č. 24/2003 Z. z., ktorou sa vykonáva zákon č. 543/2002 Z. z. o ochrane prírody a krajiny v znení neskorších predpisov, STN 83 7010, arboristického štandardu č.1 – Rez stromov a arboristického štandardu č. 3 – Hodnotenie stavu stromov a za podmienok bližšie špecifikovaných v tejto rámcovej dohode.
2. Predpokladaný rozsah prác v areáloch tvorí prílohu č.2 tejto rámcovej dohody.
3. Predmet rámcovej dohody v sebe zahŕňa rez drevín, spílenie drevnej hmoty na menšie časti, uskladnenie drevnej hmoty na jedno miesto a vyčistenie priestoru.
4. Objednávateľ sa zaväzuje poskytovateľovi za vykonané služby zaplatiť dohodnutú cenu.
5. Poskytovateľ sa zaväzuje vykonať službu vo vlastnom mene a na vlastnú zodpovednosť.
6. Poskytovateľ vyhlasuje, že má oprávnenie vykonávať služby v zmysle tejto rámcovej dohody.
7. Predpokladaný počet drevín je v počte 141 ks. Zmluvné strany sa dohodli, že rozsah realizácie predmetu tejto rámcovej dohody určuje objednávateľ. Množstvá dohodnutých drevín uvedené v špecifikácii predmetu rámcovej dohody sú len orientačné a skutočný počet drevín bude vyplývať zo skutočných požiadaviek a potreby objednávateľa počas platnosti tejto rámcovej dohody.

Článok II.

**Termín a spôsob plnenia rámcovej dohody**

1. Táto rámcová dohoda sa uzatvára na dobu určitú a to do 31.05.2021 odo dňa nadobudnutia jej účinnosti alebo do vyčerpania celkového finančného limitu vo výške ....,- € bez DPH (slovom ....... EUR bez DPH) a ..............,- s DPH (slovom .............EUR s DPH) podľa toho, ktorá z uvedených skutočností nastane skôr.
2. Objednávateľ odošle objednávku e-mailom kontaktnej osobe poskytovateľa ..... na adresu: ................. , prílohou ktorej bude rozsah prác a aktualizovaný harmonogram s uvedenými termínmi. Poskytovateľ najneskôr do 24 hodín objednávku potvrdí e-mailom kontaktnej osobe objednávateľa ...................... na adresu: [..................@petrzalka.sk](mailto:..................@petrzalka.sk). Schválený harmonogram a rozsah prác je záväzný, ak sa zmluvné strany nedohodnú inak. Harmonogram a predpokladaný rozsah prác bude tvoriť povinnú prílohu k vystavenej faktúre poskytovateľa.
3. Služby podľa tejto rámcovej dohody sa poskytovateľ zaväzuje vykonať v termínoch dohodnutých v zmysle schváleného harmonogramu.
4. Objednávateľ je oprávnený stornovať objednávku doručenú poskytovateľovi do 24 hodín od doručenia objednávky poskytovateľovi.
5. Vykonanie predmetu činnosti podľa schváleného harmonogramu bude primerane prerušené v prípade nepriaznivých poveternostných podmienok, ktoré objektívne bránia výkonu činností alebo okolností hodných osobitného zreteľa. Tieto skutočnosti je povinný poskytovateľ oznámiť objednávateľovi bezodkladne e-mailom kontaktnej osobe, vrátane upovedomenia o náhradnom termíne výkonu činnosti do 24 hodín.
6. Poskytovateľ je povinný oznámiť objednávateľovi osoby a kontaktnú osobu poskytovateľa zodpovedné za plnenie rámcovej dohody v rámci príslušnej objednávky.
7. Poskytovateľ berie na vedomie, že počas vykonávania služby podľa ustanovení tejto rámcovej dohody musí byť prítomný poverený zamestnanec objednávateľa okrem prípadu, ak objednávateľ udelí písomný súhlas, aby poskytovateľ vykonal službu aj bez prítomnosti povereného zamestnanca objednávateľa.
8. Prevzatie vykonaných služieb musí byť písomne potvrdené poverenými osobami oboch zmluvných strán (vrátane povereného zamestnanca objednávateľa podľa bodu 7 tohto článku rámcovej dohody) vo forme preberacieho protokolu o vykonaní služby, ktorý bude obsahovať najmä súpis skutočne vykonaných služieb a zoznam prípadných nedostatkov zistených pri prevzatí služby s termínom ich odstránenia.

Článok III

**Cena a platobné podmienky**

1. Celková cena za poskytnutie služieb podľa tejto rámcovej dohody nesmie prekročiť finančný limit uvedený v čl. II v bode 1 tejto rámcovej dohody. Cena za služby uskutočňované na základe samostatných objednávok objednávateľa bude stanovená na základe jednotkových cien za služby uvedených v prílohe č. 1 tejto rámcovej dohody „Cenová ponuka poskytovateľa“, pričom je stanovená ako súčin jednotkovej ceny vo výške .................s DPH/1ks dreviny (slovom ....... EUR). Jednotková cena je nemenná a záväzná počas trvania rámcovej dohody. Zmluvná cena môže byť upravená iba podľa skutočne realizovaného množstva poskytnutých služieb.
2. Jednotková cena podľa bodu 1 článku rámcovej dohody zahŕňa všetky náklady, ktoré poskytovateľovi vzniknú s plnením predmetu zákazky počas platnosti rámcovej dohody vrátane dopravných nákladov, prác manipulačných pracovníkov, rezu drevín, spílenia drevnej hmoty na menšie časti, uskladnenia drevnej hmoty na jedno miesto a vyčistenie priestoru.
3. Za vykonané služby poskytovateľ vystaví faktúru jedenkrát mesačne a to za služby vykonané v predchádzajúcom kalendárnom mesiaci. Podkladom pre vystavenie faktúry bude preberací protokol o vykonaní služby so súpisom skutočne vykonaných služieb.
4. Splatnosť faktúry je 30 dní od jej doručenia.
5. Poskytovateľ má nárok len na úhradu len za skutočne vykonané služby.
6. Podkladom pre vystavenie faktúr budú objednávky zo strany objednávateľa.
7. Faktúra musí obsahovať všetky náležitosti podľa zákona č. 431/2002 Z. z. o účtovníctve v znení neskorších predpisov, v prípade, že poskytovateľ je platcom DPH, faktúra musí obsahovať všetky náležitosti podľa § 71 až 74 zákona č. 222/2004 Z. z. o dani z priadnej hodnoty v znení neskorších predpisov.
8. V prípade, že faktúra nebude obsahovať všetky náležitosti alebo prílohy v súlade s týmto článkom, objednávateľ je oprávnený vrátiť ju poskytovateľovi na doplnenie. V takom prípade začne plynúť nová lehota splatnosti dňom nasledujúcim po dni doručenia opravenej faktúry objednávateľovi.
9. Pre účely tejto rámcovej dohody sa za deň úhrady považuje deň odoslania príslušnej peňažnej sumy z účtu objednávateľa na účet poskytovateľa.
10. Objednávateľ neposkytuje preddavok alebo zálohu na poskytovanie služby.

Článok IV.

**Povinnosti poskytovateľa**

1. Poskytovateľ je povinný údržbu verejnej zelene realizovať a riadiť zamestnancom:
2. s odborným vzdelaním v oblasti záhradníctva, biológie, ekológie alebo arboristiky s min. 4 ročnou preukázanou praxou v oblasti údržby verejnej zelene alebo
3. s certifikátom certifikovaného arboristu alebo ETW s min. 2 ročnou preukázanou praxou v oblasti údržby verejnej zelene.
4. Poskytovateľ je povinný v dni vykonávajúceho rez drevín vykonať v areáli poriadok uskladnením drevnej hmoty na jedno miesto.
5. Poskytovateľ je povinný orezávanie drevín realizovať v zmysle zákona NR SR č. 17/1992 Zb. o životnom prostredí v znení neskorších predpisov, zákona NR SR č. 543/2002 Z. z. o ochrane prírody a krajiny v znení neskorších predpisov, vyhlášky MŽP SR č. 24/2003 Z. z., ktorou sa vykonáva zákon č.543/2002 Z. z. o ochrane prírody a krajiny v znení neskorších predpisov, STN 83 7010, arboristického štandardu č.1 – Rez stromov a arboristického štandardu č. 3 – Hodnotenie stavu stromov.
6. Odovzdávanie a preberanie služieb sa bude zabezpečovať oprávnenými pracovníkmi menovanými poskytovateľom a objednávateľom na základe protokolov o odovzdaní a prevzatí prác podpísaných oprávnenými zástupcami oboch zmluvných strán.
7. Poskytovateľ je povinný byť poistený v súvislosti s vykonávaním predmetu tejto rámcovej dohody platnou poistnou zmluvou na poistenie svojej zodpovednosti za škodu počas platnosti tejto rámcovej dohody. Toto poistenie sa poskytovateľ zaväzuje udržiavať v platnosti po celý čas platnosti a účinnosti tejto rámcovej dohody. Poskytovateľ je povinný uvedené poistenie preukázať objednávateľovi na jeho požiadanie bezodkladne. V prípade porušenia povinností uvedenej v tomto bode rámcovej dohody má objednávateľ právo od tejto rámcovej dohody odstúpiť a zároveň právo požiadať zaplatenie zmluvnej pokuty vo výške 1.000,- EUR za každé jednotlivé porušenie. Zaplatením zmluvnej pokuty nie je dotknutá povinnosť poskytovateľa zabezpečená zmluvnou pokutou ani právo objednávateľa na náhradu škody v plnej výške.
8. Poskytovateľ je povinný zabezpečiť predmetné služby v súlade so všeobecne záväznými právnymi predpismi a touto rámcovou dohodou. Prípadné požiadavky na náhradu škody zo strany tretích osôb bude poskytovateľ riešiť vo vlastnom mene a bez účasti objednávateľa.
9. Poskytovateľ sa zaväzuje zabezpečiť predmet služby vlastnými kapacitami. Časť služby môže odovzdať na zhotovenie svojmu subdodávateľovi (ktorý musí spĺňať všetky podmienky výkonu služby ako poskytovateľ) uvedenému zozname subdodávateľov, ktorý tvorí prílohu č. 3 rámcovej dohody. Súhlas objednávateľa s vykonaním služby prostredníctvom subdodávateľa nezbavuje poskytovateľa povinnosti a zodpovednosti za všetky práce a činnosti subdodávateľa. Počas trvania rámcovej dohody je poskytovateľ oprávnený zmeniť subdodávateľa uvedeného v prílohe č. 3 rámcovej dohody výlučne na základe písomného odsúhlasenia zo strany objednávateľa. Objednávateľ má právo odmietnuť odsúhlasiť nového subdodávateľa a požiadať poskytovateľa o určenie iného subdodávateľa, ak má na to závažné dôvody (napr. nekvalitne realizované služby konkrétnym subdodávateľom, nesplnenie podmienok pre výmenu subdodávateľa a pod.). Poskytovateľ vyhlasuje, že príloha č. 3 rámcovej dohody obsahuje aktuálne a úplné údaje. Zmenu údajov uvedených v prílohe č. 3 je poskytovateľ povinný bezodkladne písomne oznámiť objednávateľovi.

Článok V.

**Zmluvné pokuty**

1. V prípade, ak poskytovateľ bude v omeškaní s dokončením a odovzdaním príslušnej časti služieb v zmysle konkrétnej objednávky, má objednávateľ právo a poskytovateľ povinnosť zaplatiť zmluvnú pokutu vo výške 1 % z ceny s DPH poskytovaných služieb na základe konkrétnej objednávky a to za každý i začatý deň omeškania.
2. V prípade, ak dodané služby budú zo strany poskytovateľa dodané vadne, má objednávateľ právo si ich uplatniť a poskytovateľ sa zaväzuje zaplatiť objednávateľovi zmluvnú pokutu vo výške 100,- € (sto Eur) za každú jednotlivú vadu.
3. V prípade, ak poskytovateľ nezačne s odstraňovaním vád služieb neodkladne, alebo v riadne začatom odstraňovaní vád nepokračuje, alebo vady v dohodnutej lehote neodstráni, má objednávateľ právo a poskytovateľ povinnosť zaplatiť zmluvnú pokutu vo výške 100,- € (sto Eur) za každý i začatí deň omeškania.
4. V prípade, ak poskytovateľ poskytne služby v rozpore s ustanovením bodu 7 článku II tejto rámcovej dohody bez prítomnosti povereného zamestnanca objednávateľa, má objednávateľ právo a poskytovateľ povinnosť zaplatiť zmluvnú pokutu vo výške 1% z ceny s DPH poskytovaných služieb na základe konkrétnej objednávky.
5. Poskytovateľ sa zaväzuje zmluvné pokuty v zmysle tejto rámcovej dohody uhradiť objednávateľovi v lehote 30 dní odo dňa doručenia výzvy na jej úhradu. Zmluvné pokuty v zmysle tejto rámcovej dohody ja objednávateľ oprávnený uložiť poskytovateľovi opakovane. Zaplatením zmluvnej pokuty sa poskytovateľ nezbavuje povinnosti, ktorá bola zabezpečená zmluvnou pokutou. Objednávateľ má popri zmluvnej pokute nárok na náhradu škody v plnej výške spôsobenej porušením povinnosti poskytovateľa, na ktorú sa vzťahuje zmluvná pokuta, pričom zmluvná pokuta sa nezapočítava na náhradu škody.

Článok VI.

**Ostatné ustanovenia**

1. Poskytovateľ sa zaväzuje poskytovať služby podľa tejto rámcovej dohody na svoje náklady a nebezpečenstvo, s odbornou starostlivosťou, podľa podmienok tejto rámcovej dohody a konkrétnych objednávok.
2. Objednávateľ je oprávnený kedykoľvek skontrolovať poskytovanie služby a priebežne poskytovateľa upozorňovať na vzniknuté vady alebo nedostatky s požiadavkou ich odstránenia zaslaním e-mailu uvedeného v bode 2 článku II tejto rámcovej dohody.
3. Poskytovateľ sa zaväzuje, že bude všetky služby vykonávať prostredníctvom oprávnených a riadne preškolených osôb. Poskytovateľ zodpovedá za prípravu a vykonávanie opatrení BOZP a ochrany pred požiarmi súvisiacich s vykonávaním služieb podľa tejto rámcovej dohody. Poskytovateľ nesmie svojou činnosťou narušiť bezpečnosť osôb nachádzajúcich sa v blízkosti miesta vykonávania prác. Poskytovateľ zodpovedá za prípadné škody zapríčinené zamestnancami poskytovateľa alebo tretími osobami, ktoré konajú v mene poskytovateľa, v súvislosti s plnením predmetu tejto rámcovej dohody ako aj za škody vzniknuté nedodržaním technologických postupov pri vykonávaná služieb.
4. Poskytovateľ zodpovedá za škody spôsobené z nedbanlivosti alebo úmyselne v zmysle § 373 – 386 Obchodného zákonníka. Objednávateľ nezodpovedá za prípad pracovného úrazu zamestnanca poskytovateľa a za plnenie zákonných povinností vo vzťahu k týmto zamestnancom. Prípadné škody, vzniknuté pri plnení predmetu rámcovej dohody poskytovateľom voči tretej osobe v plnom rozsahu znáša poskytovateľ. Prípadné požiadavky na náhradu škody zo strany tretích osôb bude poskytovateľ riešiť vo vlastnom mene a bez účasti objednávateľa.
5. Poskytovateľ sa zaväzuje mať počas celej doby trvania rámcovej dohody platné oprávnenie na poskytovanú službu, ktorá zodpovedá predmetu zákazky.

Článok VII.

**Ukončenie rámcovej dohody**

1. Táto rámcová dohoda zanikne okrem plnenia všetkých práv a povinností obidvoch zmluvných strán aj písomnou dohodou zmluvných strán, písomným odstúpením od rámcovej dohody a výpoveďou objednávateľa.
2. V prípade zániku rámcovej dohody dohodou zmluvných strán, táto zaniká dňom uvedeným v tejto dohode. V tejto dohode sa upravia aj vzájomné nároky zmluvných strán vzniknuté z plnenia zmluvných povinností alebo z ich porušenia druhou zmluvnou stranou ku dňu zániku rámcovej dohody dohodou.
3. Objednávateľ aj poskytovateľ môže odstúpiť od rámcovej dohody druhou stranou podľa § 344 - § 351 Obchodného zákonníka v platnom znení alebo z dôvodu vyššej moci. Za vyššiu moc sa považujú nepredvídané okolnosti, nezávislé od vôle zmluvných strán a ktoré zmluvné strany nemôžu ovplyvniť. Pri odstúpení od rámcovej dohody zo strany objednávateľa je poskytovateľ povinný okamžite zastaviť práce na predmete rámovej dohody.
4. Objednávateľ je oprávnený od rámcovej dohody okamžite písomne odstúpiť, ak poskytovateľ bude v omeškaní s poskytnutím služby podľa tejto rámcovej dohody oproti dohodnutému termínu o viac ako 7 kalendárnych dní a/alebo v prípade ak poskytovateľ nedodrží termín na odstránenie vady poskytnutej služby a/alebo v prípade dodania vadného plnenia zo strany poskytovateľa a/alebo v prípade porušenia ktorejkoľvek povinnosti podľa článku IV tejto rámcovej dohody.
5. V prípade nepodstatného porušenia rámcovej dohody sú zmluvné strany oprávnené od rámcovej dohody odstúpiť po márnom uplynutí primeranej lehoty uvedenej v písomnej výzve druhej zmluvnej strany na odstránenia konania v rozpore s rámcovou dohodou, prílohami a právnymi predpismi ako aj následkov takéhoto konania. Ak sa zmluvné strany písomne nedohodnú inak, primeranou lehotou podľa predchádzajúcej vety je 10 dní.
6. Objednávateľ je tiež oprávnený okamžite odstúpiť od rámcovej dohody v prípade, ak poskytovateľ vstúpil do likvidácie, na jeho majetok bol vyhlásený konkurz, bol podaný návrh na vyhlásenie konkurzu na jeho ako aj vtedy, ak existuje dôvodná obava, že plnenie záväzkov poskytovateľa podľa tejto rámcovej dohody je vážne ohrozené.
7. Odstúpenie od rámcovej dohody musí byť vykonané v písomnej forme a je účinné odo dňa doručenia písomného prejavu vôle oprávnenej zmluvnej strany druhej zmluvnej strane.
8. Objednávateľ je oprávnený vypovedať rámcovú dohodu bez uvedenia dôvodu. Výpoveď musí mať písomnú formu. Výpovedná lehota je jeden mesiac a začína plynúť prvým dňom kalendárneho mesiaca, ktorý nasleduje po kalendárnom mesiaci, v ktorom bola výpoveď doručená poskytovateľovi.

Článok VIII.

**Záverečné ustanovenia**

1. Táto rámcová dohoda sa uzatvára na dobu určitú do 31.05.2021 od nadobudnutia účinnosti tejto rámcovej dohody alebo do vyčerpania finančného limitu uvedeného v bode 1 čl. II rámcovej dohody v závislosti od toho, ktorá skutočnosť nastane ako prvá.
2. Rámcová dohoda nadobúda platnosť dňom jej podpísania poslednou zmluvnou stranou a účinnosť dňom nasledujúcim po dni jej zverejnenia na webovom sídle objednávateľa.
3. Rámcová dohoda je vyhotovená v šiestich vyhotoveniach, z ktorých poskytovateľ dostane dve (2) vyhotovenia a objednávateľ štyri (4) vyhotovenia.
4. Právne vzťahy touto rámcovou dohodou výslovne neupravené sa riadia príslušnými platnými právnymi predpismi.
5. Poskytovateľ nie je oprávnený postúpiť akékoľvek pohľadávky (práva) vyplývajúce z tejto rámcovej dohody na tretiu osobu alebo sa dohodnúť s treťou osobou na prevzatí jeho záväzkov (povinností) vyplývajúcich z tejto rámcovej dohody bez predchádzajúceho písomného súhlasu objednávateľa.
6. Táto rámcová dohoda je povinne zverejnenou zmluvou podľa zákona č. 211/2000 Z. z. o slobodnom prístupe k informáciám.
7. Rámcovú dohodu možno meniť a doplniť len písomne, s obojstranným súhlasom, vo forme dodatku.
8. Zmluvné strany prehlasujú, že si rámcovú dohodu riadne prečítali, jej obsahu porozumeli, s jej obsahom súhlasia bez výhrad a na znak tohto súhlasu ju vlastnoručne podpisujú.

Príloha č. 1- Cenová ponuka poskytovateľa

Príloha č. 2 – Predpokladaný rozsah prác v areáloch

Príloha č. 3 – Zoznam subdodávateľov

V Bratislave dňa..................................................

Objednávateľ: Poskytovateľ:

........................................................... .............................................................

Ján Hrčka

starosta

Príloha č. 1 – Cenová ponuka poskytovateľa

**Najnižšia cena za služby:**

|  |  |  |  |  |  |
| --- | --- | --- | --- | --- | --- |
| **Druh dreviny** | **počet** | **Cena za 1 ks v € bez DPH** | **Cena za 1 ks v € s DPH** | **Celková cena v € bez DPH** | **Celková cena v € s DPH** |
| Aesculus hippocastanum | 3 |  |  |  |  |
| Acer platanoides | 5 |  |  |  |  |
| Acer pseudoplatanus | 2 |  |  |  |  |
| Acer saccharinum | 4 |  |  |  |  |
| Acer ginnala | 4 |  |  |  |  |
| Acer negundo | 3 |  |  |  |  |
| Betula pendula | 3 |  |  |  |  |
| Catalpa bignonioides | 1 |  |  |  |  |
| Cerasus avium | 1 |  |  |  |  |
| Cerasus serrulata | 1 |  |  |  |  |
| Fraxinus excelsior | 9 |  |  |  |  |
| Fraxinus pennsylvanica | 2 |  |  |  |  |
| Juglans regia | 1 |  |  |  |  |
| Padus avium | 1 |  |  |  |  |
| Populus alba | 3 |  |  |  |  |
| Populus Simonii | 54 |  |  |  |  |
| Populus canescens | 1 |  |  |  |  |
| Populus canadensis | 11 |  |  |  |  |
| Populus nigra | 1 |  |  |  |  |
| Platanus acerifolia | 1 |  |  |  |  |
| Picea omorika | 1 |  |  |  |  |
| Picea pungens | 2 |  |  |  |  |
| Pinus nigra | 10 |  |  |  |  |
| Pinus rotundata | 1 |  |  |  |  |
| Prunus cerasifera | 1 |  |  |  |  |
| Robinia pseudoacacia | 4 |  |  |  |  |
| Salix matsudana | 2 |  |  |  |  |
| Salix alba | 1 |  |  |  |  |
| Tilia cordata | 7 |  |  |  |  |
| Quercus cerris | 1 |  |  |  |  |
| **Spolu celkom** | **141** |  |  |  |  |

Príloha č. 2 – Predpokladaný rozsah prác v areáloch

|  |  |  |  |
| --- | --- | --- | --- |
| **areál školy** | **počet** | **latinský názov** | **rozsah** |
| **MŠ Strečnianska** | 1 ks | Catalpa bignonioides | rez bezpečnostný, zmenšiť náporovú plochu koruny |
| **ZŠ Budatínska** | 3 ks | Aesculus hippocastanum | potlačiť tlakové vetvenie, zdravotný rez |
| **MŠ Lietavská** | 3 ks | Fraxinus exelsior | rez bezpečnostný, stabilizovať, znížiť ťažisko |
| **MŠ Vyšehradská** | 3 ks | Populus Simonii | rez bezpečnostný, stabilizovať, znížiť ťažisko |
| **MŠ Bzovícka** | 1 ks | Platanus acerifolia | lokálna redukcia z dôvodu stabilizácie, tlaková vidlica |
|  | 1 ks | Picea omorika | lokálna redukcia z dôvodu stabilizácie, tlaková vidlica |
|  | 1 ks | Acer ginnala | rez bezpečnostný - infekcia báze kmeňa |
| **MŠ Turnianska** | 3 ks | Robinia pseudoacacia | rez bezpečnostný, stabilizovať, znížiť ťažisko |
| **ZŠ Turnianska** | 1 ks | Populus canescens | rez bezpečnostný, redukčný |
|  | 10 ks | Populus Simonii | rezom zabezpečiť prevádzkovú bezpečnosť |
| **MŠ Iljušinova** | 1 ks | Salix matsudana | zdravotný a bezpečnostný rez |
|  | 1 ks | Acer platanoides | rez zdravotný, bezpečnostný |
| **MŠ Ševčenkova** | 1 ks | Prunus cerasifera | rez zdravotný, bezpečnostný |
|  | 1 ks | Tilia cordata | rez zdravotný, bezpečnostný |
|  | 1 ks | Acer pseudoplatanus | rez zdravotný, bezpečnostný |
| **ZŠ a MŠ Holíčska** | 1 ks | Acer platanoides | rez zdravotný, bezpečnostný |
|  | 1 ks | Pinus nigra | rez zdravotný, bezpečnostný |
|  | 1 ks | Betula pendula | rez zdravotný, bezpečnostný |
| **ZŠ a MŠ Tupolevova** | 1 ks | Cerasus serrulata | rez zdravotný, bezpečnostný |
|  | 1 ks | Tilia cordata | rez zdravotný, bezpečnostný |
|  | 1 ks | Populus Simonii | rez zdravotný, bezpečnostný |
|  | 1 ks | Picea pungens | rez zdravotný, bezpečnostný |
| **ZŠ Prokofievova** | 1 ks | Padus avium | rez zdravotný, bezpečnostný |
|  | 5 ks | Populus canadensis | rez zdravotný, bezpečnostný |
|  | 1 ks | Juglans regia | rez zdravotný, bezpečnostný |
|  | 2 ks | Fraxinus excelsior | rez zdravotný, bezpečnostný |
| **ZŠ a MŠ Nobelovo nám.** | 1 ks | Quercus cerris | rez zdravotný, potlačiť tlakové vetvenie, úprava podjazdového profilu |
|  | 1 ks | Acer saccharinum | rez zdravotný, lokálna redukcia smerom k prekážke |
|  | 1 ks | Acer platanoides | rez zdravotný, lokálna redukcia smerom k prekážke |
|  | 1 ks | Robinia pseudoacacia | bezpečnostný rez |
| **MŠ Röntgenova** | 1 ks | Acer platanoides | poškodenie koreňov, veľké rezné rany, imelo – rez zdravotný, odľahčenie nestabilných vetví |
|  | 1 ks | Pinus nigra | tlaková vidlica, redukcia z dôvodu stabilizácie, potlačiť tlakové vetvenie |
|  | 1 ks | Acer saccharinum | odstrániť imelo, rez zdravotný |
| **MŠ Bohrova** | 1 ks | Tilia cordata | tlaková vidlica, rez zdravotný, podchodového profilu |
|  | 1 ks | Pinus nigra | lokálna redukcia z dôvodu stabilizácie, odstrániť sekundárny vrchol |
|  | 2 ks | Betula pendula | tlaková vidlica, lokálna redukcia z dôvodu stabilizácie, potlačiť slabší kmeň |
|  | 1 ks | Acer saccharinum | lokálna redukcia z dôvodu stabilizácie, odľahčenie nestabilných vetví, rez bezpečnostný, |
|  | 1 ks | Cerasus avium | redukcia z dôvodu stabilizácie, potlačiť tlakové vetvenie, redukcia smerom k prekážke |
|  | 1 ks | Acer saccharinum | redukcia z dôvodu stabilizácie, odľahčenie nestabilných vetiev, redukcia smerom k prekážke |
| **MŠ Pifflova** | 1 ks | Pinus rotundata | lokálna redukcia z dôvodu stabilizácie, potlačiť tlakové vetvenie |
|  | 2 ks | Fraxinus pennsylvanica | rez bezpečnostný, lokálny redukcia z dôvodu stabilizácie |
|  | 1 ks | Acer platanoides | lokálna redukcia z dôvodu stabilizácie, odľahčenie nestabilných vetiev |
|  | 2 ks | Populus canadensis | rez bezpečnostný, odľahčenie nestabilných vetví, lokálna redukcia z dôvodu stabilizácie |
|  | 3 ks | Acer ginnala | infekcia bázy kmeňa, redukcia smerom k prekážke |
|  | 1 ks | Picea pungens | defektné vetvenie, potlačiť jeden vrchol, lokálna redukcia z dôvodu stabilizácie |
| **ZŠ Černyševského** | 1 ks | Acer negundo | rez zdravotný, úprava podchodového a podjazdového profilu |
|  | 1 ks | Populus canadensis | infekcia bázy kmeňa, poškodenie koreňov – bezpečnostný rez, obvodová redukcia |
| **MŠ Macharova** | 1 ks | Acer negundo | zasypaná báza, rez bezpečnostný, úprava podjazdového profilu |
|  | 1 ks | Acer pseudoplatanus | rez zdravotný, potlačiť tlakové vetvenie, redukcia smerom k prekážke |
|  | 1 ks | Salix matsudana | infekcia bázy kmeňa, veľké rezné rany, redukcia smerom k prekážke, zosadzovací rez |
|  | 1 ks | Populus alba | lokálna redukcia z dôvodu stabilizácie, odstrániť sekundárny vrchol |
|  | 1 ks | Acer negundo | rez bezpečnostný, redukcia z dôvodu stabilizácie, odľahčenie nestabilných vetví |
| **MŠ Šustekova** | 1 ks | Tilia cordata | rez zdravotný, potlačiť tlakové vetvenie |
|  | 3 ks | Pinus nigra | lokálna redukcia z dôvodu stabilizácie, potlačiť tlakové vetvenie |
|  | 1 ks | Populus canadensis | lokálna redukcia z dôvodu stabilizácie |
|  | 1 ks | Betula pendula | lokálny redukcia z dôvodu stabilizácie, potlačiť tlakové vetvenie, redukcia smerom k vedeniu |
|  | 2 ks | Fraxinus excelsior | rez bezpečnostný |
|  | 4 ks | Pinus nigra | lokálna redukcia z dôvodu stabilizácie, potlačiť tlakové vetvenie |
| **MŠ Hannova** | 1 ks | Populus alba | Infekcia bázy kmeňa, naklonený kmeň, infekcia vetiev, redukovaná koruna, plánovaný výrub – navrhovaný bezpečnostný rez a zosadenie koruny |
|  | 1 ks | Tilia cordata | dutina v kmeni, obvodová redukcia o 20 % |
|  | 1 ks | Fraxinus excelsior | bezpečnostný rez |
|  | 1 ks | Fraxinus excelsior | rez zdravotný |
|  | 1 ks | Tilia cordata | dutina v kmeni, infekcia vetiev – obvodová redukcia o 20% |
| **MŠ Gessayova** | 1 ks | Tilia cordata | veľké rezné rany, naklonený kmeň, tlaková vidlica - zdravotný rez a lokálna redukcia |
|  | 39 ks | Populus Simonii | odľahčenie vetiev, bezpečnostný rez |
| **ZŠ Dudova** | 1 ks | Populus canadensis | bezpečnostný rez, obvodová redukcia o 20 %, lokálna redukcia a odľahčenie vetví |
|  | 1 ks | Populus canadensis | bezpečnostný rez, obvodová redukcia o 10 %, lokálna redukcia a odľahčenie nestabilných vetiev |
| **Gymnázium Pankúchová, Bilingválne gymnáium CS Lewisa** | 1 ks | Populus canadensis | bezpečnostný rez, obvodová redukcia o 10 %, lokálna redukcia a odľahčenie nestabilných vetiev |
|  | 1 ks | Populus canadensis | zosadzovací rez o 30% |
|  | 1 ks | Salix alba | bezpečnostný rez, zosadzovací rez o 30% |
|  | 1 ks | Populus alba | Zosadzovací a bezpečnostný rez |
|  | 1 ks | Populus nigra | bezpečnostný rez a zosadzovací rez o 40% |
| **spolu** | **141 ks** |  |  |

Príloha č. 3 – Zoznam subdodávateľov

|  |  |  |  |  |
| --- | --- | --- | --- | --- |
| **P. č.** | **Názov subdodávateľskej spoločnosti** | **Sídlo spoločnosti** | **Kontakt na oprávnenú osobu, email** | **Rozsah prác zabezpečujúcich subdodávku** |
| 1. |  |  |  |  |
| 2. |  |  |  |  |
| 3. |  |  |  |  |
| 4. |  |  |  |  |